Diari Oficial de la Generalitat Valenciana


Sumari del DOGV 4480, del 14-04-2003 (2003/4099)

ACORD de 12 de març de 2003, de la Comissió Territorial d'Urbanisme de València, relatiu a la modificació núm. 10 del Pla General d'Ordenació Urbana (article 96 de les Normes Urbanístiques) d'Alaquàs.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4099


Data del document
:   12-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alaquàs
    * pla d'urbanisme

ACORD de 12 de març de 2003, de la Comissió Territorial d'Urbanisme de València, relatiu a la modificació núm. 10 del Pla General d'Ordenació Urbana (article 96 de les Normes Urbanístiques) d'Alaquàs. [2003/4099]
  
Vist l'expedient remés per l'Ajuntament d'Alaquàs referit a la modificació núm. 10 del Pla General d'Ordenació Urbana (article 96 de les Normes Urbanístiques), a l'efecte de la seua aprovació definitiva, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'Acord del Ple municipal, del dia 26 de setembre de 2002. Després del pertinent període d'informació pública (publicació en el DOGV, núm. 4.354, del dia 10 d'octubre de 2002 i en el diari Levante, d'1 d'octubre del mateix any) sense que es presentaren al·legacions, es va aprovar provisionalment pel mateix òrgan amb data 15 d'octubre de 2002. L'expedient va tindre entrada en este Servici Territorial d'Urbanisme el 5 de desembre de 2002.
  
Segon
  
El projecte de modificació consta d'una breu memòria i el text parcialment modificat de l'article 96 de les Normes Urbanístiques (ordenances particulars de la zona terciària).
  
Tercer
  
La modificació té per objecte una modificació parcial dels usos prohibits i permesos en sòl urbà, concretament, en la zona terciària C 4, per a això es redacta el text de l'article 96 en els termes següents:
  
Subzona Terciària C 4.
  
Són d'aplicació les ordenances de la zona C.1, amb les excepcions següents:
  
A) Usos permesos:
  
Comercial, magatzems, tallers de reparació de vehicles, garatges, hostaleria, oficines, sociocultural, esportius, recreatius, espectacles, administratius, assistencial, docent i sanitari.
  
B) Usos prohibits:
  
Residencial, industrial, pecuari, estació de servici, tanatori.
  
C) Paràmetres:
  
Edificabilitat: 5 m2edificable/m2 de parcel·la neta.
  
Volum màxim: 16 m3/m2 de parcel·la neta.
  
Nombre màxim de plantes: 6 plantes.
  
Alçària de cornisa: 13 metres.
  
Alçària de coronació: 19 metres.
  
La corporació local justifica la modificació en l'adequació del pla a les necessitats actuals del municipi, atés que en eixe àmbit (zona terciària) els usos permesos pel pla vigent manquen de demanda (en 10 anys han tingut escassa la implantació activitats socioculturals, oficines, activitats esportives, administratives...). Els usos que es pretenen implantar són menys molests que els actualment permesos, sense perjuí que han de complir les obligacions relatives a reserva d'aparcament fixades en les ordenances.
  
Finalment, respecte al procés de revisió i adaptació en què està immers el Pla General, la modificació no incidix en les previsions d'usos de la zona.
  
Quart
  
Durant la tramitació de l'expedient no s'han sol·licitat informes sectorials.
  
Cinqué
  
Alaquàs disposa de Pla General d'Ordenació Urbana (revisat), aprovat definitivament per la Comissió Territorial d'Urbanisme el 27 de juliol de 1990.
  
Sisé
  
La Comissió Informativa de la Comissió Territorial d'Urbanisme de València, en sessió del dia 5 de març de 2003, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa a l'efecte del compliment del que disposa l'article 27 de la LRAU.
  
Tercer
  
No es troben inconvenients urbanístics respecte a la modificació plantejada, i es considera que es tracta, bàsicament, d'incloure com a usos permesos en sòl urbà (zona terciària C.4) l'assistencial, docent i sanitari, sense que s'establisquen unes condicions d'implantació diferents a les de la resta d'usos permesos en eixe àmbit; per tant, no es produïx en els terrenys un increment d'aprofitament lucratiu privat, es mantenen els paràmetres urbanístics de la subzona.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emetre dictamen informatiu respecte dels plans generals i les seues modificacions en municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del dia 12 de març de 2003, acorda aprovar definitivament la modificació núm. 10 del Pla General d'Ordenació Urbana d'Alaquàs (article 96 d'ordenances zona terciària C.4) .
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 12 de març de 2003.- El secretari de la Comissió Territorial d'Urbanisme: José Manuel Palau Navarro.